บอร์ด BOI อนุมติส่งเสริมการลงทุน 8 โครงการใหญ่ มูลค่ากว่า 2.7 หมื่นลบ.
บอร์ด BOI อนุมติส่งเสริมการลงทุน 8 โครงการใหญ่ มูลค่ากว่า 2.7 หมื่นลบ.
29 พ.ค. 2558

1.บริษัท สปริงคิทเช่น จำกัด ได้รับส่งเสริมกิจการผลิตอาหารสำเร็จรูปจากเนื้อสัตว์แช่แข็ง     เงินลงทุนทั้งสิ้น 1,108 ล้านบาท ตั้งโครงการที่จังหวัดสุพรรณบุรี โดยโครงการนี้จะใช้วัตถุดิบในประเทศเกือบทั้งหมด ได้แก่ เนื้อสัตว์ และเป็นการสนับสนุนอุตสาหกรรมการผลิตอาหารของประเทศ รวมทั้งเป็นการสร้างรายได้เข้าประเทศจากการส่งออก
2.บริษัท วันไทยอุตสาหกรรมการอาหาร จำกัด ได้รับส่งเสริมกิจการผลิตบะหมี่กึ่งสำเร็จรูป     เงินลงทุนทั้งสิ้น 1,272.1 ล้านบาท ตั้งโครงการที่ กรุงเทพมหานคร โดยโครงการนี้เป็นการสนับสนุนการแปรรูปและเพิ่มมูลค่าผลผลิตทางการเกษตร
3.บริษัท เอ็นจีเค เซรามิกส์ ไทยแลนด์ จำกัด ได้รับส่งเสริมกิจการผลิตชิ้นส่วนยานยนต์ เงินลงทุนทั้งสิ้น 10,700 ล้านบาท ตั้งโครงการที่จังหวัดสมุทรปราการ โดยโครงการนี้จะช่วยเพิ่มความแข็งแกร่งของห่วงโซ่การผลิตชิ้นส่วนยานยนต์ของประเทศ
4.บริษัท ไทยโคโคคุ รับเบอร์ จำกัด ได้รับส่งเสริมกิจการผลิต ผลิตภัณฑ์ชิ้นส่วนยางสังเคราะห์สำหรับอุตสาหกรรมยานยนต์และอุตสาหกรรมอิเล็กทรอนิกส์ เงินลงทุนทั้งสิ้น 1,298.3 ล้านบาท ตั้งโครงการที่จังหวัดสระบุรี โดยโครงการนี้จะใช้วัตถุดิบในประเทศ ได้แก่ ยางธรรมชาติ ช่วยเพิ่มมูลค่าสินค้าเกษตร และสร้างความเข้มแข็งแก่อุตสาหกรรมชิ้นส่วนยานยนต์และชิ้นส่วนอิเล็กทรอนิกส์
5.บริษัท ยูไนเต็ด เปเปอร์ จำกัด (มหาชน) ได้รับส่งเสริมกิจการผลิตกระดาษคราฟท์ และไฟฟ้าจากถ่านหิน เงินลงทุนทั้งสิ้น 1,830 ล้านบาท ตั้งโครงการที่จังหวัดปราจีนบุรี โดยโครงการนี้ช่วยสนับสนุนอุตสาหกรรมการผลิตกล่องกระดาษลูกฟูกในประเทศ และใช้วัตถุดิบในประเทศเป็นหลัก ได้แก่ เศษกระดาษ ซึ่งเป็นการช่วยบริหารจัดการขยะในประเทศด้วย
6. และ 7. เป็นโครงการของบริษัท บ้านโป่ง ยูทิลิตี้ จำกัด ได้รับส่งเสริมกิจการผลิตไฟฟ้าจากก๊าซธรรมชาติและไอน้ำ เงินลงทุนรวมทั้งสิ้น 8,000 ล้านบาท ตั้งโครงการที่จังหวัดราชบุรี
8.บริษัท คลองหลวง ยูทิลิตี้ จำกัด ได้รับส่งเสริมกิจการผลิตไฟฟ้าจากก๊าซธรรมชาติและไอน้ำ เงินลงทุนทั้งสิ้น 3,630 ล้านบาท ตั้งโครงการที่จังหวัดปทุมธานี ทั้งนี้ โครงการผลิตไฟฟ้าทั้งหมดเป็นการสร้างความมั่นคงด้านพลังงานของประเทศ